
RAPORT  COMUN

asupra propunerii legislative pentru modificarea Ordonanţei de urgenţă a Guvernului nr.158/2005 privind concediile şi indemnizaţiile de asigurări sociale de sănătate, publicată în Monitorul Oficial, Partea I, nr.1074 din 29 noiembrie 2005, cu modificările şi completările ulterioare
În conformitate cu prevederile art.95 din Regulamentul Camerei Deputaţilor, Comisia pentru muncă şi protecţie socială şi Comisia pentru sănătate şi familie au fost sesizate, prin adresa nr. Plx 292 din 3 mai 2010, cu dezbaterea pe fond a propunerii legislative pentru modificarea Ordonanţei de urgenţă a Guvernului nr.158/2005 privind concediile şi indemnizaţiile de asigurări sociale de sănătate, publicată în Monitorul Oficial, Partea I, nr.1074 din 29 noiembrie 2005, cu modificările şi completările ulterioare.
La întocmirea prezentului raport, Comisiile au avut în vedere:

· avizul favorabil al Consiliului Legislativ (nr.1498/14.12.2009)

· avizul negativ al Comisiei pentru buget, finanţe şi bănci (nr.258/1.05.2010)

· avizul negativ al Comisiei juridice, de disciplină şi imunităţi (nr.31/441/26 mai 2010)

· avizul favorabil al Comisiei pentru egalitatea de şanse pentru femei şi bărbaţi (nr.37/516/27 mai 2010)

· punctul de vedere negativ al Guvernului (nr.440/19.02.2010).

Propunerea legislativă are ca obiect de reglementare modificarea Ordonanţei de urgenţă a Guvernului nr. 158/2005 privind concediile şi indemnizaţiile de asigurări sociale de sănătate, aprobată cu modificări şi completări prin Legea nr. 399/2006, cu modificările ulterioare, intervenţii legislative preconizate având drept scop majorarea de la 126 la 168 de zile calendaristice, a concediului pentru sarcină şi lăuzie, perioadă în care asiguratele beneficiază şi de indemnizaţie de maternitate.
Comisiile propun Plenului Camerei Deputaţilor adoptarea cu modificări a propunerii legislative în vederea garantării posibilităţii pentru toţi copiii de a primi îngrijirea adecvată în funcţie de necesităţile lor de dezvoltare. 

Propunerea legislativă face parte din categoria legilor organice, conform prevederilor art.73 alin.(3) din Constituţia României, republicată.

În conformitate cu prevederile art.61 şi art.63 din Regulamentul Camerei Deputaţilor, Comisiile au dezbătut propunerea legislativă în şedinţa comună din data de 7 decembrie 2010.

La dezbateri a participat, în conformitate cu prevederile art.55 din Regulamentul Camerei Deputaţilor, dl Cristian Anton Irimie, Secretar de Stat în cadrul Ministerului Sănătăţii.

La şedinţa comună au fost prezenţi 28 deputaţi din totalul de 29 membri ai Comisiei pentru muncă şi protecţie socială şi 15 deputaţi din totalul de 17 membri ai Comisiei pentru sănătate şi familie.

Raportul comun a fost adoptat cu 17 voturi pentru şi 14 voturi împotrivă.
Proiectul de lege a fost respins de Senat în şedinţa din 26 aprilie 2010.
Camera Deputaţilor este Cameră decizională, potrivit prevederilor art.75 din Constituţia României, republicată, şi ale art.92 din Regulamentul Camerei Deputaţilor.

Amendamente admise:

În urma finalizării dezbaterilor, Comisiile propun adoptarea propunerii legislative cu următoarele amendamente:
	Nr. crt.
	Text iniţial

OUG 158/2005
	Text iniţiativă legislativă
	Text propus de comisii
	Motivare

	1.
	
	Lege

pentru modificarea Ordonanţei de urgenţă a Guvernului nr.158/2005 privind concediile şi indemnizaţiile de asigurări sociale de sănătate, publicată în Monitorul Oficial, Partea I, nr.1074 din 29 noiembrie 2005, cu modificările şi completările ulterioare


	Lege

pentru modificarea Ordonanţei de urgenţă a Guvernului nr.158/2005 privind concediile şi indemnizaţiile de asigurări sociale de sănătate
Autori: membrii Comisiei pentru muncă şi protecţie socială.


	Pentru respectarea normelor de tehnică legislativă.

	2.
	
	Articol unic: Ordonanţa de urgenţă a Guvernului nr.158/2005 privind concediile şi indemnizaţiile de asigurări sociale de sănătate, publicată în Monitorul Oficial, Partea I, nr.1074 din 29 noiembrie 2005, cu modificările şi completările ulterioare, se modifică şi va avea următorul cuprins:


	Articol unic: Ordonanţa de urgenţă a Guvernului nr.158/2005 privind concediile şi indemnizaţiile de asigurări sociale de sănătate, publicată în Monitorul Oficial al României, Partea I, nr.1074 din 29 noiembrie 2005, cu modificările şi completările ulterioare, se modifică şi va avea următorul cuprins:
Autori: Membrii Comisiei pentru muncă şi protecţie socială.


	Pentru respectarea normelor de tehnică legislativă.

	3.
	Articolul 23, alineatul (1)
Art. 23. - (1) Asiguratele au dreptul la concedii pentru sarcină şi lăuzie, pe o perioadă de 126 de zile calendaristice, perioadă în care beneficiază de indemnizaţie de maternitate. 


	1. Alin.[1] al art.23 va avea următorul cuprins:
“Art. 23. - (1) Asiguratele au dreptul la concediu pentru sarcină şi lăuzie, pe o perioadă de 168 de zile calendaristice, perioadă în care beneficiază de indemnizaţie de maternitate. 


	1. La articolul 23, alineatul (1) se modifică şi va avea următorul cuprins:
“Art.23. - (1) Asiguratele au dreptul la concedii pentru sarcină şi lăuzie, pe o perioadă de 168 de zile calendaristice, perioadă în care beneficiază de indemnizaţie de maternitate.” 

Autori: Membrii Comisiei pentru muncă şi protecţie socială

	Pentru respectarea normelor de tehnică legislativă.

	4.
	Articolul 24, alineatul (1)
Art. 24. - (1) Concediul pentru sarcină se acordă pe o perioadă de 63 de zile înainte de naştere, iar concediul pentru lăuzie pe o perioadă de 63 de zile după naştere. 


	2. Alin.[1] al art.24 va avea următorul cuprins:
Art. 24. - (1) Concediul pentru sarcină se acordă pe o perioadă de 63 de zile calendaristice înainte de naştere, iar concediul pentru lăuzie pe o perioadă de 105 de zile calendaristice după naştere.”
	2. La articolul 24, alineatul (1) se modifică şi va avea următorul cuprins:
“Art.24. - (1) Concediul pentru sarcină se acordă pe o perioadă de 63 de zile înainte de naştere, iar concediul pentru lăuzie pe o perioadă de 105 zile calendaristice după naştere.”
Autor: Membrii Comisiei pentru muncă şi protecţie socială.


	Pentru respectarea normelor de tehnică legislativă.


PREŞEDINTE,







PREŞEDINTE,

Victor Paul Dobre






Rodica Nassar

SECRETAR,








SECRETAR,






Kerekes Karoly 







Ion Burnei
Întocmit,
Expert parlamentar Sorina Szabo








Consilier parlamentar Florin Danciu

